
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


.Φύλλου 1311 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση των παραρτημάτων IV και V του 
άρθρου 8 της υπ' αριθμ. 22306/1075/2007 κοινής 
υπουργικής απόφασης (Β'920) και των παραρτη¬ 
μάτων I, III, VI και IX του άρθρου 30 της υπ' αριθμ. 
14122/549/2011 κοινής υπουργικής απόφασης 
(Β'488), σε συμμόρφωση με την οδηγία 2015/1480/ 
ΕΕ «για την τροποποίηση ορισμένων παραρτημά¬ 
των των οδηγιών του Ευρωπαϊκού Κοινοβουλίου 
και του Συμβουλίου 2004/107/ΕΚ και 2008/50/ΕΚ, 
οι οποίες ορίζουν τους κανόνες σχετικά με τις με¬ 
θόδους αναφοράς, την επικύρωση των δεδομένων 
και την τοποθεσία των σημείων δειγματοληψίας 
για την εκτίμηση της ποιότητας του ατμοσφαιρι¬ 
κού αέρα» της Ευρωπαϊκής Επιτροπής. 

2 Ανάκληση της με αριθ. ΔΒ1Δ/4/οικ.1846/ 16.1.2017 
απόφασης Προέδρου του Ε.Ο.Π.Υ.Υ. 


ΑΠΟΦΑΣΕΙΣ 

Αριθμ. 174505/607 (1) 

Τροποποίηση των παραρτημάτων IV καιντου άρ¬ 
θρου 8 της υπ' αριθμ. 22306/1075/2007 κοινής 
υπουργικής απόφασης (Β'920) και των παραρτη¬ 
μάτων I, III, VI και IX του άρθρου 30 της υπ'αριθμ. 
14122/549/2011 κοινής υπουργικής απόφασης 
(Β'488), σε συμμόρφωση με την οδηγία 2015/1480/ 
ΕΕ «για την τροποποίηση ορισμένων παραρτημά¬ 
των των οδηγιών του Ευρωπαϊκού Κοινοβουλίου 
και του Συμβουλίου 2004/107/ΕΚ και 2008/50/ΕΚ, 
οι οποίες ορίζουν τους κανόνες σχετικά με τις με¬ 
θόδους αναφοράς, την επικύρωση των δεδομένων 
και την τοποθεσία των σημείων δειγματοληψίας 
για την εκτίμηση της ποιότητας του ατμοσφαιρι¬ 
κού αέρα» της Ευρωπαϊκής Επιτροπής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΥΓΕΙΑΣ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Τις διατάξεις του άρθρου 2 του ν. 2077/1992 «Κύ¬ 


ρωση Συνθήκης για την Ευρωπαϊκή Ένωση» (Α' 136) και 
τις διατάξεις των άρθρων 1 και 2 (παράγραφος 1 ζ) του 
ν. 1338/1983 «Εφαρμογή του Κοινοτικού Δικαίου» (Α' 34) 
όπως τροποποιήθηκε με το άρθρο 6 του ν. 1440/1986 
«Συμμετοχή της Ελλάδας στο κεφάλαιο, στα αποθεματι- 
κά και στις προβλέψεις της Ευρωπαϊκής Τράπεζας Επεν¬ 
δύσεων κ.λπ. (Α' 70) και του άρθρου 65 του ν. 1892/1990 
(101 Α'). 

2. Τις διατάξεις των άρθρων 7, 8, 28, 29 και 30 του 
ν. 1650/1986 «Για την προστασία του περιβάλλοντος» 
(ΑΊ60) όπως το άρθρο 28 τροποποιήθηκε με το άρθρο 
8 του ν. 4042/2012 (Α' 24) και το άρθρο 30 με το άρθρο 
98 (παρ. 12) του ν. 1892/1990 (Α' 101) και στη συνέχεια η 
παράγραφος 1 του ίδιου άρθρου όπως τροποποιήθηκε 
με το άρθρο 4 του ν. 3010/2002 (Α' 91). 

3. Τις διατάξεις της Ενότητας Α' του ν. 4042/2012 «Ποι¬ 
νική προστασία του περιβάλλοντος -Εναρμόνιση με την 
Οδηγία 2008/99/ΕΚ - Πλαίσιο παραγωγής και διαχείρι¬ 
σης αποβλήτων -Εναρμόνιση με την Οδηγία 2008/98/ΕΚ. 
Ρύθμιση θεμάτων Υπουργείου Περιβάλλοντος, Ενέργειας 
και Κλιματικής Αλλαγής» (Α' 24). 

4. Τιςδιατάξειςτου άρθρου 1 (παρ. 26) του ν. 3065/2002 
«Μεταφορά αρμοδιοτήτων του Υπουργικού Συμβουλίου 
σε άλλα Κυβερνητικά Όργανα» (Α'251). 

5. Τις διατάξεις του ν. 4014/2011 «Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργείου 
Περιβάλλοντος» (Α' 209). 

6. Τις διατάξεις των άρθρων 186 και 204 του ν. 3852/ 
2010 «Νέα αρχιτεκτονική της Αυτοδιοίκησης και της 
Αποκεντρωμένης Διοίκησης- Πρόγραμμα Καλλικράτης» 
(Α' 87), όπως ισχύει. 

7. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (Α'98) στη συνέχεια τροποποιήθη¬ 
κε με το Κεφάλαιο Δεύτερο (παραγ. Β) του ν. 4320/2015 
(Α' 29). 

8. Το ν. 100/2014 «Οργανισμός Υπουργείου Περιβάλ¬ 
λοντος, Ενέργειας και Κλιματικής Αλλαγής» (Α' 167). 

9. Τις διατάξεις της Οδηγίας 2015/1480/ΕΕ της Ευ¬ 
ρωπαϊκής Επιτροπής της 28ης Αυγούστου 2015 (ΕΕΙ 
226/4/29.08.2015). 

10. Τον Κανονισμό (ΕΚ) αριθ. 765/2008 του Ευρωπα¬ 
ϊκού Κοινοβουλίου και του Συμβουλίου «για τον καθο¬ 
ρισμό των απαιτήσεων διαπίστευσης και εποπτείας της 
αγοράς όσον αφορά την εμπορία των προϊόντων και για 
την κατάργηση του κανονισμού (ΕΟΚ) αριθ. 339/93 του 
Συμβουλίου» (ΕΕί 218/30/13.8.2008). 

11. Τις διατάξεις του π.δ. 70/2015 «Ανασύσταση των 
Υπουργείων....και του Υπουργείου Παραγωγικής Ανασυ¬ 
γκρότησης Περιβάλλοντος και Ενέργειας σε Υπουργείο 
Περιβάλλοντος και Ενέργειας. Μεταφορά της Γενικής 
Γραμματείας Βιομηχανίας στο Υπουργείο Ανάπτυξης 
και Τουρισμού» (Α' 114). 

12. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α' 210). 

13. Την υπ' αριθμ. Υ 172/2016 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(Β' 3610). 

14. Την υπ' αριθμ. Υ 198/2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φά- 
μελλο» (Β' 3722). 

15. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση τροποποιούνται τα πα¬ 
ραρτήματα IV και V του άρθρου 8 της υπ'αριθμ. 22306/ 
1075/2007 κοινής υπουργικής απόφασης (Β' 920) και τα 
παραρτήματα I, III, VI και IX του άρθρου 30τηςυπ'αριθμ. 
14122/549/2011 κοινής υπουργικής απόφασης (Β' 488), 
σε συμμόρφωση με τις διατάξειςτης οδηγίας 2015/1480/ 
ΕΕ «για την τροποποίηση ορισμένων παραρτημάτων των 
οδηγιών του Ευρωπαϊκού Κοινοβουλίου και του Συμ¬ 
βουλίου 2004/107/ΕΚ και 2008/50/ΕΚ, οι οποίες ορίζουν 
τους κανόνες σχετικά με τις μεθόδους αναφοράς, την 
επικύρωση των δεδομένων και την τοποθεσία των ση¬ 
μείων δειγματοληψίας για την εκτίμηση της ποιότητας 
του ατμοσφαιρικού αέρα» της Ευρωπαϊκής Επιτροπής 
της 28ης Αυγούστου 2015, που έχει δημοσιευθεί στην 
Ελληνική γλώσσα στην Επίσημη Εφημερίδα των Ευρω¬ 
παϊκών Κοινοτήτων (ΕΕί 226/4/29.08.2015), ώστε, με την 
επικαιροποίηση των στόχων ποιότητας δεδομένων και 
των σχετικών μεθόδων αναφοράς για την εκτίμηση των 
συγκεντρώσεων ρύπων και λαμβάνοντας υπόψη την εξέ¬ 
λιξη των προτύπων για τη δειγματοληψία και τη μέτρηση 
των ρύπων, να αποφεύγονται, να προλαμβάνονται ή να 
μειώνονται με πιο αποτελεσματικό τρόπο οι επιβλαβείς 
επιπτώσεις στην δημόσια υγεία και το περιβάλλον. 

Για τους σκοπούς της παρούσας απόφασης οι τροπο¬ 
ποιήσεις των ανωτέρω παραρτημάτων περιλαμβάνονται 
στο άρθρο 4 αυτής. 

Άρθρο 2 

Τροποποίηση του άρθρου 3 της υπ' αριθμ. 

14122/549/2011 κοινής υπουργικής απόφασης 

(ΚΥΑ) 

Το άρθρο 3 της υπ' αριθμ. 14122/549/2011 κοινής 
υπουργικής απόφασης, τροποποιείται ως ακολούθως: 


1) Η περίπτωση (γ) αντικαθίσταται ως εξής: 

«γ) Για την εγκατάσταση σε αντιπροσωπευτικές θέσεις 
των σταθμών που συνιστούν το εθνικό δίκτυο παρα¬ 
κολούθησης της ποιότητας της ατμόσφαιρας και την 
παρακολούθηση της λειτουργίας τους, αρμόδιες είναι 
οι οικείες περιφερειακές υπηρεσίες, με την επιφύλαξη 
των διατάξεων του άρθρου 210 του ν. 3852/2010 σχε¬ 
τικά με τις αρμοδιότητες των Μητροπολιτικών Περιφε¬ 
ρειών Αττικής και Θεσσαλονίκης. Το εθνικό δίκτυο για 
την παρακολούθηση της ποιότητας της ατμόσφαιρας 
αναρτάται στο διαδίκτυο στην επίσημη ιστοσελίδα του 
Υπουργείου Περιβάλλοντος και Ενέργειας με μέριμνα 
της Γενικής Διεύθυνσης Περιβαλλοντικής Πολιτικής/Δι- 
εύθυνση Κλιματικής Αλλαγής και Ποιότητας της Ατμό¬ 
σφαιρας. Το εθνικό δίκτυο για την παρακολούθηση της 
ποιότητας της ατμόσφαιρας τελεί υπό την εποπτεία της 
ως άνω Διεύθυνσης.» 

2) Η περίπτωση (ε) αντικαθίσταται ως εξής: 

«ε) Για τη διασφάλιση της ακρίβειας και αξιοπιστίας 
των μετρήσεων κατά την εκτίμηση της ποιότητας του 
ατμοσφαιρικού αέρα ορίζεται ως αρμόδιο το Εργαστή¬ 
ριο Ποιότητας της Ατμόσφαιρας, το οποίο είναι εργαστή¬ 
ριο διακριβώσεων και δοκιμών για θέματα ποιότητας της 
ατμόσφαιρας και υπάγεται στη Διεύθυνση Κλιματικής 
Αλλαγής και Ποιότητας της Ατμόσφαιρας της Γενικής 
Διεύθυνσης Περιβαλλοντικής Πολιτικής του Υπουργείου 
Περιβάλλοντος και Ενέργειας, εφεξής: «Εθνικό Εργαστή¬ 
ριο Αναφοράς για την Ποιότητα της Ατμόσφαιρας». Το 
έργο αυτό μπορεί να ανατίθεται, σύμφωνα με τις εκά- 
στοτε κείμενες διατάξεις, σε φορείς ή ιδρύματα διαπι¬ 
στευμένα σύμφωνα με την παρ. 1 του Τμήματος Γ του 
Παραρτήματος I της παρούσας απόφασης, ημεδαπά ή 
άλλων κρατών μελών της Ευρωπαϊκής Ένωσης ή κρατών 
ΕΖΕΣ». 

Άρθρο 3 

(άρθρο 3 οδηγίας 2015/1480/ΕΕ) 

Οι διατάξεις της παρούσας απόφασης εφαρμόζονται 
σε συνδυασμό με τις διατάξεις του Κανονισμού (ΕΚ) 
αριθ. 765/2008 του Ευρωπαϊκού Κοινοβουλίου και του 
Συμβουλίου, ιδίως αναφορικά με τη διαπίστευση των 
φορέων αξιολόγησης για συμμόρφωση με τις προβλε- 
πόμενες απαιτήσεις. 

Άρθρο 4 

(άρθρα 1 και 2 οδηγίας 2015/1480/ΕΕ) 

Οι τροποποιήσεις των παραρτημάτων IV καιν του άρ¬ 
θρου 8 της υπ' αριθμ. 22306/1075/2007 κοινής υπουρ¬ 
γικής απόφασης και των παραρτημάτων I, III, VI και IX 
του άρθρου 30 της υπ' αριθμ. 14122/549/2011 κοινής 
υπουργικής απόφασης, περιλαμβάνονται αντίστοιχα στα 
παραρτήματα I και II της παρούσας απόφασης, τα οποία 
προσαρτώνται και αποτελούν αναπόσπαστο μέρος της. 

ΠΑΡΑΡΤΗΜΑΤΑ 

ΠΑΡΑΡΤΗΜΑ I 

Τα παραρτήματα IV και V του άρθρου 8 της υπ' αριθμ. 
22306/1075/2007 κοινής υπουργικής απόφασης τροπο¬ 
ποιούνται ως ακολούθως: 

1) Το τμήμα I του παραρτήματος IV τροποποιείται ως εξής: 
α) Ο πίνακας αντικαθίσταται από τον ακόλουθο πίνακα: 



«Βενζο(3)πυρένιο 

Αρσενικό, κάδμιο και 
νικέλιο 

Πολυκυκλικοί αρω¬ 
ματικοί υδρογονάν¬ 
θρακες εκτός του 
βενζο(3)πυρενίου, 
συνολικός αέριος 
υδράργυρος 

Συνολική απόθεση 

- Αβεβαιότητα 





Σταθερές και 

ενδεικτικές 

μετρήσεις 

50% 

40% 

50% 

70% 

Προσομοίωση μέσω 
μοντέλων 

60% 

60% 

60% 

60% 

- Ελάχιστη συλλογή 
δεδομένων 

90% 

90% 

90% 

90% 

- Ελάχιστη χρονική 
κάλυψη 





Σταθερές μετρήσεις 

(1) 

33% 

50% 



Ενδεικτικές μετρή¬ 
σεις (1)(2) 

14% 

14% 

14% 

33% 


(1) Κατανέμονται καθ' όλη τη διάρκεια του χρόνου, ώστε να αντανακλούν τις διακυμάνσεις των διαφόρων κλιμα¬ 
τικών συνθηκών και ανθρωπογενών δραστηριοτήτων. 

(2) Ενδεικτικές μετρήσεις, δεδομένου ότι αποτελούν μετρήσεις οι οποίες, αν και διενεργούνται σε λιγότερο τακτική 
βάση, ανταποκρίνονται στους λοιπούς στόχους ποιότητας των δεδομένων. 

β) Στην τρίτη παράγραφο διαγράφεται η ακόλουθη φράση: 

«.. .24ωρη δειγματοληψία συνίσταται επίσης για τις μετρήσεις συγκεντρώσεων αρσενικού, καδμίου και νικελίου». 

γ) Μετά την τρίτη παράγραφο εισάγεται το ακόλουθο κείμενο: 

«Οι διατάξεις για μεμονωμένα δείγματα στο προηγούμενο εδάφιο εφαρμόζονται επίσης για το αρσενικό, το κάδ¬ 
μιο, το νικέλιο και τον συνολικό αέριο υδράργυρο. Επιπλέον, επιτρέπεται επιμέρους δειγματοληψία των φίλτρων 
των ΑΣ 10 για μέταλλα για περαιτέρω ανάλυση, υπό την προϋπόθεση ότι υπάρχουν στοιχεία που υποδεικνύουν ότι 
το επιμέρους δείγμα είναι αντιπροσωπευτικό του συνόλου και ότι, όσον αφορά την ευαισθησία ανίχνευσης, επι¬ 
τυγχάνονται οι στόχοι σχετικά με την ποιότητα των δεδομένων. Επιτρέπεται εβδομαδιαία δειγματοληψία αντί της 
ημερήσιας δειγματοληψίας για μέταλλα σε ΑΣ 10 , με την προϋπόθεση ότι τηρούνται οι προδιαγραφές όσον αφορά 
τα χαρακτηριστικά της συλλογής.». 

2) Τα τμήματα I έως IV του παραρτήματος V αντικαθίστανται ως εξής: 

«I. Μέθοδος αναφοράς για τη δειγματοληψία και την ανάλυση του αρσενικού, του καδμίου και του νικελίου στον 
ατμοσφαιρικό αέρα 

Η μέθοδος αναφοράς για τη δειγματοληψία του αρσενικού, του καδμίου και του νικελίου στον ατμοσφαιρικό αέρα 
περιγράφεται στο πρότυπο ΕΝ 12341:2014. Η μέθοδος αναφοράς για τη μέτρηση του αρσενικού, του καδμίου και 
του νικελίου στον ατμοσφαιρικό αέρα περιγράφεται στο πρότυπο ΕΝ 14902:2005 "Ποιότητα του ατμοσφαιρικού 
αέρα - Πρότυπη μέθοδος αναφοράς για τη μέτρηση των Ρό, ίά, Α$ και Νί του κλάσματος ΑΣ 10 των αιωρουμένων 
σωματιδίων". 

Είναι δυνατό να χρησιμοποιείται οποιαδήποτε άλλη μέθοδος εφόσον αποδεικνύεται ότι παρέχει αποτελέσματα 
ισοδύναμα προς τα αποτελέσματα της ανωτέρω μεθόδου. 

II. Μέθοδος αναφοράς για τη δειγματοληψία και την ανάλυση των πολυκυκλικών αρωματικών υδρογονανθράκων 
στον ατμοσφαιρικό αέρα 

Η μέθοδος αναφοράς για τη δειγματοληψία των πολυκυκλικών αρωματικών υδρογονανθράκων στον ατμοσφαι¬ 
ρικό αέρα περιγράφεται στο πρότυπο ΕΝ 12341:2014. Η μέθοδος αναφοράς για τη μέτρηση του βενζο(3)πυρενίου 
στον ατμοσφαιρικό αέρα περιγράφεται στο πρότυπο ΕΝ 15549:2008 "Ποιότητα του ατμοσφαιρικού αέρα — Τυ¬ 
ποποιημένη μέθοδος για τη μέτρηση της συγκέντρωσης βενζο(3)πυρενίου στον ατμοσφαιρικό αέρα". Εφόσον δεν 
υπάρχει τυποποιημένη μέθοδος ^ΕΝ για τους υπόλοιπους πολυκυκλικούς αρωματικούς υδρογονάνθρακες που 
αναφέρονται στο άρθρο 4 παράγραφος 8, τα κράτη μέλη μπορούν να χρησιμοποιούν εθνικές πρότυπες μεθόδους 
ή πρότυπες μεθόδους 150, όπως το πρότυπο 150 12884. 

Είναι δυνατό να χρησιμοποιείται οποιαδήποτε άλλη 
μέθοδος εφόσον αποδεικνύεται ότι παρέχει αποτελέ¬ 
σματα ισοδύναμα προς τα αποτελέσματα της ανωτέρω 
μεθόδου. 

III. Μέθοδος αναφοράς για τη δειγματοληψία και την 
ανάλυση του υδραργύρου στον ατμοσφαιρικό αέρα 

Η μέθοδος αναφοράς για τη μέτρηση των συγκε¬ 
ντρώσεων του συνολικού αέριου υδραργύρου στον 
ατμοσφαιρικό αέρα περιγράφεται στο πρότυπο ΕΝ 
15852:2010 "Ποιότητα του ατμοσφαιρικού αέρα - Πρό¬ 
τυπη μέθοδος αναφοράς για τη μέτρηση του συνολικού 
αέριου υδραργύρου". 

Είναι δυνατό να χρησιμοποιείται οποιαδήποτε άλλη 
μέθοδος εφόσον αποδεικνύεται ότι παρέχει αποτελέ¬ 
σματα ισοδύναμα προς τα αποτελέσματα της ανωτέρω 
μεθόδου. 

IV. Μέθοδος αναφοράς για τη δειγματοληψία και την 
ανάλυση της απόθεσης αρσενικού, καδμίου, νικελίου, 
υδραργύρου και πολυκυκλικών αρωματικών υδρογο¬ 
νανθράκων 

Η μέθοδος αναφοράς για τον καθορισμό της απόθε¬ 
σης αρσενικού, καδμίου και νικελίου περιγράφεται στο 
πρότυπο ΕΝ 15841:2009 "Ποιότητα του ατμοσφαιρικού 
αέρα - Π ρότυπη μέθοδος για τον προσδιορισμό του αρ¬ 
σενικού, του καδμίου, του μολύβδου και του νικελίου 
στην ατμοσφαιρική απόθεση". 

Η μέθοδος αναφοράς για τον καθορισμό της απόθεσης 
υδραργύρου περιγράφεται στο πρότυπο ΕΝ 15853:2010 
"Ποιότητα του ατμοσφαιρικού αέρα - Πρότυπη μέθοδος 
για τον προσδιορισμό της απόθεσης υδραργύρου". 

Η μέθοδος αναφοράς για τον προσδιορισμό των απο¬ 
θέσεων του βενζο(9)πυρενίου και των υπόλοιπων πο¬ 
λυκυκλικών υδρογονανθράκων που αναφέρονται στο 
άρθρο 4 παράγραφος 8 περιγράφεται στο πρότυπο ΕΝ 
15980:2011 "Ποιότητα του ατμοσφαιρικού αέρα. Προσ¬ 
διορισμός της απόθεσης βενζο[3]ανθρακενίου, βενζο[ό] 
φλουορανθενίου, βενζο[]]φλουορανθενίου, βενζο[Κ] 
φλουορανθενίου, βενζο[3]πυρενίου, διβενζο[3,ή]αν- 
θρακενίου και ινδενο[1,2,3-ςά]πυρενίου".» 

ΠΑΡΑΡΤΗΜΑ II 

Τα παραρτήματα I, III, VI και IX του άρθρου 30 της υπ' 
αριθμ. 14122/549/2011 κοινής υπουργικής απόφασης 
τροποποιούνται ως ακολούθως: 

1) Το τμήμα Γ του παραρτήματος I αντικαθίσταται ως 
εξής: 

«Γ. Διασφάλιση της ποιότητας κατά την εκτίμηση της 
ποιότητας του ατμοσφαιρικού αέρα. Επικύρωση δεδο¬ 
μένων 

1. Για να εξασφαλισθούν η ακρίβεια των μετρήσεων 
και η συμμόρφωση προς τους στόχους για την ποιότητα 
των δεδομένων που αναφέρονται στο τμήμα Α, οι εν- 
δεδειγμένες αρμόδιες αρχές και φορείς που ορίζονται 
σύμφωνα με το άρθρο 3 εξασφαλίζουν: 

ί) την ιχνηλασιμότητα όλων των μετρήσεων που εκτε- 
λούνται για την εκτίμηση της ποιότητας του ατμοσφαι¬ 
ρικού αέρα, σύμφωνα με τα άρθρα 6 και 9, σύμφωνα 
με τις απαιτήσεις που καθορίζονται στο εναρμονισμένο 
πρότυπο για τα εργαστήρια δοκιμών και διακριβώσεων, 


η) ότι οι φορείς που εκμεταλλεύονται δίκτυα και μεμο¬ 
νωμένους σταθμούς έχουν καθιερώσει σύστημα διασφά¬ 
λισης και ελέγχου της ποιότητας, το οποίο προβλέπει τα¬ 
κτική συντήρηση ώστε να εξασφαλίζεται η ακρίβεια των 
συσκευών μέτρησης.Το σύστημα ποιότητας επανεξετά¬ 
ζεται όποτε κρίνεται απαραίτητο και τουλάχιστον κάθε 
πέντε έτη από το σχετικό εθνικό εργαστήριο αναφοράς, 
ϊϋ) ότι έχει καθιερωθεί διαδικασία ελέγχου/διασφάλι- 
σης της ποιότητας για τη συλλογή δεδομένων και την 
υποβολή εκθέσεων και ότι η αρμόδια αρχή μέσω του 
Εθνικού Εργαστηρίου Αναφοράς για την Ποιότητα της 
Ατμόσφαιρας, που προβλέπεται στην περίπτωση (ε) του 
άρθρου 3 της υπ'αριθμ. 14122/549/2011 κοινής υπουρ¬ 
γικής απόφασης, όπως αυτή αντικαταστάθηκε με την 
παράγραφο 2 του άρθρου 2 της παρούσας απόφασης, 
ή οι φορείς στους οποίους έχει ανατεθεί το έργο αυτό 
σύμφωνα με το παραπάνω άρθρο, συμμετέχουν ενεργά 
στα αντίστοιχα προγράμματα διασφάλισης της ποιότη¬ 
τας που καλύπτουν το σύνολο της Ευρωπαϊκής Ένωσης, 
ίν) ότι το Εθνικό Εργαστήριο Αναφοράς για την Ποιότη¬ 
τα της Ατμόσφαιρας που προβλέπεται στην περίπτωση 
(ε) του άρθρου 3 της υπ'αριθμ. 14122/549/2011 κοινής 
υπουργικής απόφασης, όπως αυτή αντικαταστάθηκε με 
την παράγραφο 2 του άρθρου 2 της παρούσας απόφα¬ 
σης ή οι φορείς στους οποίους ανατίθεται το έργο από 
την αρμόδια αρχή σύμφωνα με το παραπάνω άρθρο, 
είναι διαπιστευμένοι για τις μεθόδους αναφοράς που 
αναφέρονται στο παράρτημα VI, τουλάχιστον για τους 
ρύπους των οποίων οι συγκεντρώσεις είναι μεγαλύτερες 
του κατώτατου ορίου εκτίμησης, σύμφωνα με το σχετικό 
εναρμονισμένο πρότυπο για τα εργαστήρια δοκιμών και 
διακριβώσεων τα στοιχεία αναφοράς του οποίου δημο- 
σιεύθηκαν στην Επίσημη Εφημερίδα της Ευρωπαϊκής 
Ένωσης, σύμφωνα με το άρθρο 2 παράγραφος 9 του 
Κανονισμού (ΕΚ) αριθ. 765/2008 για τον καθορισμό των 
απαιτήσεων διαπίστευσης και εποπτείας της αγοράς. 
Το Εθνικό Εργαστήριο Αναφοράς για την Ποιότητα της 
Ατμόσφαιρας είναι επίσης υπεύθυνο για τον συντονι¬ 
σμό των προγραμμάτων διασφάλισης της ποιότητας, 
που εφαρμόζονται σε ολόκληρη την Ένωση, σε εθνι¬ 
κό επίπεδο, και τα οποία οργανώνονται από το Κοινό 
Κέντρο Ερευνών της Επιτροπής, ενώ παράλληλα είναι 
υπεύθυνο για τον συντονισμό της ορθής εφαρμογής των 
μεθόδων αναφοράς και της εξακρίβωσης της ισοδυνα¬ 
μίας των μεθόδων που δεν είναι μέθοδοι αναφοράς σε 
εθνικό επίπεδο. Το Εθνικό Εργαστήριο Αναφοράς για 
την Ποιότητα της Ατμόσφαιρας που είναι υπεύθυνο για 
τη διοργάνωση διεργαστηριακής σύγκρισης σε εθνικό 
επίπεδο, πρέπει να είναι διαπιστευμένο σύμφωνα με το 
σχετικό εναρμονισμένο πρότυπο για διεργαστηριακό 
έλεγχο ικανότητας, 

ν) ότι το Εθνικό Εργαστήριο Αναφοράς για την Ποι¬ 
ότητα της Ατμόσφαιρας συμμετέχει τουλάχιστον κάθε 
τρία έτη στα προγράμματα για τη διασφάλιση της ποι¬ 
ότητας που εφαρμόζονται σε όλη την Ένωση και τα 
οποία διοργανώνονται από το Κοινό Κέντρο Ερευνών 
της Ευρωπαϊκής Επιτροπής. Εάν η συμμετοχή αυτή δεν 
φέρει τα αναμενόμενα αποτελέσματα, τότε το Εθνικό 
Εργαστήριο Αναφοράς θα πρέπει να υποδείξει κατά την 

επόμενη συμμετοχή του στη διεργαστηριακή σύγκριση 
ικανοποιητικά μέτρα εξυγίανσης αλλά και να υποβάλλει 
σχετική έκθεση στο Κοινό Κέντρο Ερευνών, 
νϊ) ότι το Εθνικό Εργαστήριο Αναφοράς για την Ποιό¬ 
τητα της Ατμόσφαιρας στηρίζει το έργο που επιτελείται 
από το ευρωπαϊκό δίκτυο των εθνικών εργαστηρίων ανα¬ 
φοράς που έχει συσταθεί από την Ευρωπαϊκή Επιτροπή. 

2. Όλα τα υποβαλλόμενα δυνάμει του άρθρου 27 δε¬ 
δομένα θεωρούνται έγκυρα, εκτός από τα δεδομένα που 
έχουν χαρακτηρισθεί προσωρινά.». 

2) Το παράρτημα III τροποποιείται ως εξής: 
α) Το τμήμα Γ τροποποιείται ως εξής: 
ί) Η πρώτη και η δεύτερη περίπτωση του πρώτου εδα¬ 
φίου αντικαθίστανται από το ακόλουθο κείμενο: 

«- η ροή γύρω από το στόμιο του σωλήνα δειγματολη¬ 
ψίας θα πρέπει να είναι ανεμπόδιστη (σε γενικές γραμμές 
θα πρέπει να είναι ελεύθερη σε τόξο τουλάχιστον 270° ή 
180° για σημεία δειγματοληψίας στην οικοδομική γραμ¬ 
μή), χωρίς εμπόδια που να επηρεάζουν τη ροή του αέρα 
κοντά στο στόμιο του σωλήνα δειγματοληψίας (δηλα¬ 
δή συνήθως σε απόσταση μερικών μέτρων από κτίρια, 
μπαλκόνια, δέντρα και άλλα εμπόδια και τουλάχιστον 
0,5 ιπ από το πλησιέστερο κτίριο για τα αντιπροσωπευτι¬ 
κά σημεία δειγματοληψίας της ποιότηταςτου αέρα στην 
οικοδομική γραμμή). 

- γενικά, το σημείο εισόδου του δείγματος πρέπει να 
απέχει 1,5 ιπ (ζώνη αναπνοής) έως 4 ιτι πάνω από το 
έδαφος. Μπορεί επίσης να ενδείκνυται η τοποθέτηση σε 
υψηλότερο σημείο, εάν ο σταθμός είναι αντιπροσωπευ¬ 
τικός ευρύτερης περιοχής, και κάθε απόκλιση πρέπει να 
τεκμηριώνεται πλήρως.». 

Μ) Η πέμπτη περίπτωση του πρώτου εδαφίου αντικα¬ 
θίσταται από το ακόλουθο κείμενο: 

«- για όλους τους ρύπους, οι καθετήρες δειγματολη¬ 
ψίας που καλύπτουν την οδική κυκλοφορία πρέπει να 
τοποθετούνται σε απόσταση τουλάχιστον 25 ιπ από το 
όριο των κύριων οδικών κόμβων και να μην υπερβαίνουν 
τα 10 ιπ από το ρείθρο του οδοστρώματος. Ο όρος "κύ¬ 
ριος οδικός κόμβος" αναφέρεται εν προκειμένω σε μια 
διασταύρωση στην οποία διακόπτεται η ροή της κυκλο¬ 
φορίας και προκαλούνται διαφορετικές εκπομπές (στά¬ 
ση και επιτάχυνση) από το υπόλοιπο τμήμα της οδού.», 
ίϋ) Προστίθεται το ακόλουθο εδάφιο: 

«Κάθε παρέκκλιση από τα κριτήρια που ορίζονται στο 
παρόν τμήμα πρέπει να τεκμηριώνεται πλήρως μέσω των 
διαδικασιών που περιγράφονται στο τμήμα Δ.», 
β) Το τμήμα Δ αντικαθίσταται από το ακόλουθο κείμενο: 
«Δ. Τεκμηρίωση και επανεξέταση της επιλογής τοπο¬ 
θεσιών 

Οι αρμόδιες αρχές που είναι υπεύθυνες για την εκτί¬ 
μηση της ποιότητας του αέρα για όλες τις ζώνες και τους 
οικισμούς πρέπει να συντάσσουν αναλυτικές αναφορές 
σχετικά με τις διαδικασίες επιλογής θέσεων δειγματο¬ 
ληψίας και να καταγράφουν πληροφορίες, έτσι ώστε 
να συμβάλλουν στον σχεδίασμά του δικτύου και στην 
επιλογή των τοποθεσιών για όλους τους σταθμούς παρα¬ 
κολούθησης. Οι αναφορές που συντάσσονται πρέπει να 
περιλαμβάνουν φωτογραφίες του περιβάλλοντος χώρου 
των σταθμών παρακολούθησης και λεπτομερείς χάρτες. 


Οταν σε μια ζώνη ή σε έναν οικισμό χρησιμοποιούνται 
πρόσθετες μέθοδοι, οι αναφορές πρέπει να περιλαμβά¬ 
νουν λεπτομέρειες σχετικά με τις εν λόγω μεθόδους και 
πληροφορίες σχετικά μετοπώςπληρούνταιτα κριτήρια 
που ορίζονται στο άρθρο 7 παράγραφος 3. Πρέπει να 
γίνεται επικαιροποίηση και αναθεώρηση των αναφο¬ 
ρών τουλάχιστον κάθε 5 έτη, έτσι ώστε να διασφαλίζεται 
ότι τα κριτήρια επιλογής, ο σχεδιασμόςτου δικτύου και 
οι τοποθεσίες των σταθμών παρακολούθησης εξακο¬ 
λουθούν να ισχύουν και να πληρούν τα κριτήρια με την 
πάροδο του χρόνου. Οι αναφορές πρέπει να υποβάλλο¬ 
νται στην Ευρωπαϊκή Επιτροπή εντός 3 μηνών μετά την 
υποβολή του σχετικού αιτήματος.». 

3) Το παράρτημα VI τροποποιείται ως εξής: 

α) Το τμήμα Α αντικαθίσταται από το ακόλουθο κεί¬ 
μενο: 

«Α. Μέθοδοι αναφοράς για τη μέτρηση των συγκε¬ 
ντρώσεων διοξειδίου του θείου, διοξειδίου του αζώτου 
και οξειδίων του αζώτου, σωματιδίων (ΑΣ 10 και ΑΣ 25 ), 
μολύβδου, βενζολίου, μονοξειδίου του άνθρακα και 
όζοντος 

1. Μέθοδος αναφοράς για τη μέτρηση του διοξειδίου 
του θείου 

Η μέθοδος αναφοράς για τη μέτρηση του διοξειδίου 
του θείου περιγράφεται στο πρότυπο ΕΝ 14212:2012 
"Ατμοσφαιρικός αέρας - Πρότυπη μέθοδος μέτρησης 
συγκέντρωσης του διοξειδίου του θείου με φθορισμό 
υπεριώδους". 

2. Μέθοδος αναφοράς για τη μέτρηση του διοξειδίου 
του αζώτου και των οξειδίων του αζώτου 

Η μέθοδος αναφοράς για τη μέτρηση του διοξειδίου 
του αζώτου και των οξειδίων του αζώτου περιγράφε- 
ται στο πρότυπο ΕΝ 14211:2012 "Ατμοσφαιρικός αέ¬ 
ρας - Πρότυπη μέθοδος μέτρησης της συγκέντρωσης 
διοξειδίου του αζώτου και μονοξειδίου του αζώτου με 
χημειοφωταύγεια". 

3. Μέθοδος αναφοράς για τη δειγματοληψία και τη 
μέτρηση του μολύβδου (αμετάβλητο) 

4. Μέθοδος αναφοράς για τη δειγματοληψία και τη 
μέτρηση των ΑΣ 10 

Η μέθοδος αναφοράς για τη δειγματοληψία και τη μέ¬ 
τρηση των σωματιδίων ΑΣ 10 περιγράφεται στο πρότυπο 
ΕΝ 12341:2014"Ατμοσφαιρικός αέρας - Πρότυπη σταθμι- 
κή μέθοδος για τον προσδιορισμό του κλάσματος μάζας 
των ΑΣ 10 ή ΑΣ 25 των αιωρουμένων σωματιδίων". 

5. Μέθοδος αναφοράς για τη δειγματοληψία και τη 
μέτρηση των ΑΣ 25 

Η μέθοδος αναφοράς για τη δειγματοληψία και τη 
μέτρηση των σωματιδίων ΑΣ 25 περιγράφεται στο πρό¬ 
τυπο ΕΝ 12341:2014 "Ατμοσφαιρικός αέρας - Πρότυπη 
σταθμική μέθοδος για τον προσδιορισμό του κλάσματος 
μάζας των ΑΣ 10 ή ΑΣ 25 των αιωρουμένων σωματιδίων". 

6. Μέθοδος αναφοράς για τη δειγματοληψία και τη 
μέτρηση του βενζολίου (αμετάβλητο) 

7. Μέθοδος αναφοράς για τη μέτρηση του μονοξειδίου 
του άνθρακα 

Η μέθοδος αναφοράςγιατη μέτρηση του μονοξειδίου 
του άνθρακα περιγράφεται στο πρότυπο ΕΝ 14626:2012 

"Ατμοσφαιρικός αέρας - Πρότυπη μέθοδος για τη μέτρηση της συγκέντρωσης του μονοξειδίου του άνθρακα με 
υπέρυθρη φασματοσκοπία δίχως διασπορά". 

8. Μέθοδος αναφοράς για τη μέτρηση του όζοντος 

Η μέθοδος αναφοράς για τη μέτρηση του όζοντος περιγράφεται στο πρότυπο ΕΝ 14625:2012 "Ατμοσφαιρικός αέ¬ 
ρας- Πρότυπη μέθοδος για τη μέτρηση της συγκέντρωσης του όζοντος με φωτομετρία υπεριώδους ακτινοβολίας".». 

β) Το τμήμα Δ διαγράφεται. 

γ) Το τμήμα Ε αντικαθίσταται από το ακόλουθο κείμενο: 

«Όταν αποδεικνύεται ότι ο εξοπλισμός πληροί τις απαιτήσεις απόδοσης των μεθόδων αναφοράς που παρατίθενται 
στο τμήμα Α του παρόντος παραρτήματος, οι αρμόδιες αρχές και οι οργανισμοί που έχουν οριστεί δυνάμει του 
άρθρου 3 αποδέχονται τις εκθέσεις δοκιμής που έχουν εκδοθεί σε άλλα κράτη μέλη από εργαστήρια που έχουν 
διαπίστευση σύμφωνα με το σχετικό εναρμονισμένο πρότυπο για τα εργαστήρια δοκιμών και διακριβώσεων. 

Οι λεπτομερείς εκθέσεις δοκιμής και όλα τα αποτελέσματα των δοκιμών πρέπει να είναι διαθέσιμα στις άλλες 
αρμόδιες αρχές ή στους αρμόδιους οργανισμούς. Οι εκθέσεις δοκιμής πρέπει να αποδεικνύουν ότι ο εξοπλισμός 
πληροί όλεςτις απαιτήσεις απόδοσης, ακόμη και όταν επικρατούν ειδικές περιβαλλοντικές και τοπικές συνθήκες και 
δεν πληρούνται οι συνθήκες για τις οποίες έχει ήδη δοκιμαστεί και εγκριθεί ο εξοπλισμός σε άλλο κράτος μέλος». 

4) Το τμήμα Α του παραρτήματος IX αντικαθίσταται ως εξής: 

«Α. Ελάχιστος αριθμός σημείων δειγματοληψίας για σταθερές μετρήσεις συγκεντρώσεων όζοντος 

Ο ελάχιστος αριθμός σημείων δειγματοληψίας για σταθερές συνεχείς μετρήσεις για την εκτίμηση της συμμόρ¬ 
φωσης με τις τιμές στόχους, τους μακροπρόθεσμους στόχους και τα όρια ενημέρωσης και συναγερμού, όταν οι εν 
λόγω μετρήσεις είναι η αποκλειστική πηγή πληροφοριών. 


Πληθυσμός(χ 1 000) 

Οικισμός α) 

Άλλες ζώνες (1) 

Μη εκτεθειμένος 
αγροτικός 

<250 


1 

1 σταθμός/50 000 Κιη 2 ως 
μέση πυκνότητα για όλες 
τις ζώνες <2) 

<500 

1 

2 

< 1 000 

2 

2 

< 1 500 

3 

3 

<2 000 

3 

4 

< 2 750 

4 

5 

< 3 750 

5 

6 

> 3 750 

Ένας επιπλέον σταθμός ανά 

2 εκατ. κατοίκους 

Ένας επιπλέον σταθμός ανά 

2 εκατ. κατοίκους 


Π) Τουλάχιστον 1 σταθμός σε περιοχές όπου είναι πιθανή η έκθεση του πληθυσμού στις υψηλότερες συγκεντρώσεις 
όζοντος. Στους οικισμούς, τουλάχιστον 50 % των σταθμών τοποθετούνται σε προαστιακές περιοχές. 

(2) Για πολύπλοκα πεδία συνιστάται 1 σταθμός ανά 25 000 Κιτι 2 .». 

Άρθρο 5 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως, εκτός αν 
προβλέπεται διαφορετικά στις επί μέρους διατάξεις της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Απριλίου 2017 

ΟΙ Υπουργοί 

Εσωτερικών Οικονομίας και Ανάπτυξης 

ΠΑΝΑΓΙΩΤΗΣ ΣΚΟΥΡΛΕΤΗΣ ΔΗΜΟΣ ΠΑΠΑΔΗΜΗΤΡΙΟΥ 

Υγείας Περιβάλλοντος και Ενέργειας 

ΑΝΔΡΕΑΣ ΞΑΝΘΟΣ ΓΕΩΡΓΙΟΣ ΣΤΑΘΑΚΗΣ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 

Αριθμ. ΔΒ1 Δ/77/οικ.15 179 (2) 

Ανάκληση της με αριθ. ΔΒ1 Δ/4/οικ.1846/16.1.2017 
απόφασης Προέδρου του Ε.Ο.Π.Υ.Υ. 

Ο ΠΡΟΕΔΡΟΣ ΤΟΥ ΕΘΝΙΚΟΥ 
ΟΡΓΑΝΙΣΜΟΥ ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ 

Αφού έλαβε υπόψη του: 

1 .Τις διατάξεις των άρθρων 9 και 18 του ν. 2690/1999 
(ΦΕΚ 45/τ.Α709.03.1999). 

2. Τις διατάξεις του άρθρου 21 του ν. 3918/2011 
(ΦΕΚ31 /τ.Α/2.3.2011) «Περί συστάσεωςτου Ε.Ο.Π.Υ.Υ.». 

3. Τις διατάξειςτου ν. 4238/2014 (ΦΕΚ38/τ.Α'/17.2.2014) 
«Πρωτοβάθμιο Εθνικό Δίκτυο Υγείας (Π.Ε.Δ.Υ.), αλλαγή 
σκοπού Ε.Ο.Π.Υ.Υ. και λοιπές διατάξεις.» 

4. Τη με αριθ. Α2β/Γ.Π.36616/11.12.2015 απόφαση του 
Υπουργού Υγείας (ΦΕΚ 911/τ.ΥΟΔΔ/14.12.2015) περί δι¬ 
ορισμού του Προέδρου του ΕΟΠΥΥ. 

5. Την αριθ. 1158/329/29.12.2016 απόφαση του Δι¬ 
οικητικού Συμβουλίου του Ε.Ο.Π.Υ.Υ. περί μεταβίβασης 
αρμοδιότητας υπογραφής συμβάσεων στον Αντιπρόε¬ 
δρο του Οργανισμού. 

6. Την αριθ. πρωτ. ΔΒ1Δ/4/οικ. 1846/16.01.2017 από¬ 
φαση Προέδρου. 


7. Την αριθ. 314/355/29.03.2017 απόφαση του Δι¬ 
οικητικού Συμβουλίου του Ε.Ο.Π.Υ.Υ. περί ανάκλησης 
της απόφασης αριθ. 1158/329/29.12.2016 του Δ.Σ του 
Ε.Ο.Π.Υ.Υ. 

8. Την ανάγκη να επιλυθούν τα υπάρχοντα τεχνικά 
προβλήματα. 

9. Την ανάγκη για την εύρυθμη και αποδοτική λειτουρ¬ 
γία των Υπηρεσιών του Ε.Ο.Π.Υ.Υ. και το γεγονός ότι με 
την παρούσα απόφαση δεν προκαλείται δαπάνη σε 
βάρος του Προϋπολογισμού του Ε.Ο.Π.Υ.Υ., αποφασίζει: 

Την ανάκληση της με αριθμ. ΔΒ1Δ/4/οικ. 1846/ 
16.01.2017 (ΦΕΚ 326/Β78.2.2017) απόφασης Προέδρου 
του Ε.Ο.Π.Υ.Υ. μετά την με αριθ. 314/355/29.03.2017 από¬ 
φαση του Διοικητικού Συμβουλίου του Ε.Ο.Π.Υ.Υ., προκει- 
μένου να επιλυθούν τα υπάρχοντα τεχνικά προβλήματα. 

Η απόφαση αυτή ισχύει από την ημερομηνία δημο¬ 
σίευσης της με αριθ. (6) σχετικής, ήτοι 8.2.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Απριλίου 2017 
Ο Πρόεδρος 
ΣΩΤΗΡΙΟΣ ΜΠΕΡΣΙΜΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 311/13.04.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























